पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर । तरीके से संपत्ति अर्जित करने के एक मामले में सीबीआई की विशेष अदालत ने इनकम टैक्स विभाग के तत्कालीन लिपिक ओमप्रकाश बंसल व उनकी पत्नी इंदू बंसल को एक-एक साल के कठोर कारावास की सजा सुनाई है।
अदालत ने लिपिक पर 5 लाख रुपए और पत्नी पर 20 हजार रुपए का जुर्माना भी लगाया है। उदयपुर निवासी लिपिक मत्स्य पालक विकास अभिकरण विभाग व भीलवाड़ा जिला दुग्ध उत्पादक सहकारी समिति संघ लिमिटेड में बूथ एजेंट का काम करता था। आयकर विभाग में रहते वह जोधपुर, उदयपुर व सिरोही में कार्यरत रहे थे। विशेष न्यायाधीश अतुलकुमार चटर्जी ने भ्रष्टाचार निवारण अधिनियम के तहत दोषी मानते हुए यह सजा सुनाई। अदालत ने कहा कि ओमप्रकाश व उसकी पत्नी के पास ज्ञात आय स्रोत से 20 लाख 32 हजार 380 रुपए अधिक मिले, जो आय से 290 फीसदी अधिक है।
सीबीआई की ओर से दायर चार्जशीट में कहा गया था कि बंसल आयकर विभाग में कनिष्ठ लिपिक था। उसके पास ज्ञात संसाधनों से संपत्ति अधिक पाई गई। ये संपत्तियां वर्ष 1987 से 2002 के मध्य अर्जित की गईं। उदयपुर में शांतिवन कॉलोनी बेलदा रोड स्थित उसके घर की तलाशी के दौरान कीमती सामान मिला, जो उसकी पत्नी के नाम था। सीबीआई की ओर से वरिष्ठ लोक अभियोजक एसएस यादव ने पैरवी की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn